|  |
| --- |
|  **Успение на Пресвета Богородица** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Битолско |
| **Парохија** | Старавинска |
| Местоположба |
|  |
| **Координати** | 41°05′25.2″N 21°44′10.6″E﻿ / ﻿41.090333° СГШ; 21.736278° ИГД﻿ / 41.090333; 21.736278Координати: 41°05′25.2″N 21°44′10.6″E﻿ / ﻿41.090333° СГШ; 21.736278° ИГД﻿ / 41.090333; 21.736278 |
| **Место** | Старавина |
|  **Општина** | Новаци |
|  **Држава** | Македонија |
| Општи податоци |
| **Покровител** | Богородица Марија |
|  **Завршено** | 1862 |
|  **Живопис** | 1887 |
|  **Зограф** | Јосиф Радев, Јаков Радев |
| Архитектонски опис |
|  **Архит. тип** | еднокорабна |
|

**Успение на Пресвета Богородица** – главна селска црква во селото Старавина.

Местоположба
------------

Црквата се наоѓа во источниот дел од селото.

Историја
--------

Црквата била изградена во 1862, а живописана во 1887 година. Во 1918 година, храмот бил целосно разрушен. Потписите на фреските најпрвин биле испишани на грчки, а по обновата на храмот биле испишани на црковнословенски.

Архитектура
-----------

Градбата на црквата е еднокорабна со правоаголна основа и полукружна апсида на источната страна којашто е украсена со слепи ниши. Кон западната и јужната страна е доградена затворена припрата. Главниот влез е сместен на западната страна, а црквата има и спореден влез на јужната страна. Над главниот влез има ниша со фреска на којашто е прикажано Успението на Пресвета Богородица, а над споредниот влез има ниша со фреска на Свети Никола.

Во внатрешноста на црквата има висок иконостас, изработен од дрво во поново време. Се претпоставува дека фрескоживописот е дело на тајфата на браќата Јосиф и Јаков Радеви од селото Лазарополе, кои биле ученици и меѓу првите следбеници на Дичо Зограф. Како последица на оштетувањата на црквата во Првата светска војна, фрескоживописот е застапен само на ограничена површина. Особено внимание од фрескоживописот привлекува застапената сцена на прасловенските учители Свети Кирил и Методиј коишто се насликани во архијерејска одежда со митра на главата. Свети Кирил е прикажан како средовечен човек со темна коса и брада, кој во десната рака држи крст, а во левата отворен свиток со испишан текст на старословенски јазик. Свети Методиј е насликан како старец со бела коса и брада, кој со десната рака благословува и држи свиток со азбука во левата рака.

Дворот на црквата е ограден со камена ограда и во него се сместени камбанаријата и селските гробишта. Камбанаријата се издига непосредно од десната страна на влезната порта од дворот на црквата. Таа има квадратна основа и се состои од два дела, а покриена е со пирамидален кров од ќерамиди. Горниот дел има помала основа и во висина на ѕвоното е отворен.

Галерија
--------

* Поглед на цркватаПоглед на црквата
* Камбанаријата со цркватаКамбанаријата со црквата
* Јужната и источната странаЈужната и источната страна
* Дворот на цркватаДворот на црквата
* Влезната врата до припрататаВлезната врата до припратата
* Припратата на јужната странаПрипратата на јужната страна
* Припратата на западната странаПрипратата на западната страна
* Главниот влезГлавниот влез
* Ниша со фреска над главниот влезНиша со фреска над главниот влез
* Споредниот влезСпоредниот влез
* Ниша со фреска над споредниот влезНиша со фреска над споредниот влез
* ВнатрешностаВнатрешноста
* Фрески на таванотФрески на таванот
* АпсидатаАпсидата
* КамбанаријатаКамбанаријата
* Селските гробиштаСелските гробишта

Поврзано
--------

* Старавински манастир
* Црква „Св. Атанасиј" - Старавина (стара)
* Црква „Св. Атанасиј" - Старавина (нова)
* Горна црква
* Старавина
* Преспанско-пелагониска епархија
* Битолско архијерејско намесништво
* Старавинска парохија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 15. ISBN 978-608-65143-2-7.
2. 1 2  „Црква „Св. Богородица", село Старавина". *Rural Adventure*.
3. ↑  „Старавина. *Мој Роден Крај*.

Надворешни врски
----------------

* 

* Црква „Успение на Пресвета Богородица" - Старавина на Ризницата ?